Missatge: Estat Català (ortodox) demana el vot per al PSC-PSOE 17.05.2007 ! 05.00h Estat Català (ortodox) demana el vot per al PSC-PSOE. Fa només uns dies, informàvem en aquest confidencial dels problemes interns que afecten els diferents partits que es reclamen hereus de les sigles d'Estat Català. Sembla que el sector encapçalat per l'històric Josep Planchart té tots els números per guanyar la partida als tribunals, la qual cosa el legitimarà per mantenir la continuïtat històrica d'EC. En conseqüència, en Frederic Bentanachs i la seva tropa hauran d'anar al registre i crear un altre partit. Però si, d'una banda, Estat Català reivindica la puresa independentista, a nivell electoral defensa ben bé el contrari. El partit ha fet públic un comunicat al fòrum de la seva web (www.estat-catala.net) on s'explica que EC no participarà en les eleccions perquè "prioritza la resolució judicial del conflicte" per determinar qui es queda amb les sigles. Ara bé, per astorament general, al final del comunicat s'anuncia que l'històric partit separatista demana el vot, als municipis de Montseny i Fogars de Montclús (tots dos al Vallès Oriental), per unes candidatures que reben el nom d'Acció Municipal Democràtica – Progrés Municipal (AMD-PM). Com tothom sap, Progrés Municipal és la marca blanca del PSC-PSOE en aquells municipis petits on no es volen o no poden presentar-se com a tals. O sigui que queda clar: independentistes de boqueta, però a votar PSOE. Font: directe.cat
Emocions: no emotion

Resposta: Coneixo personalment gent d'EC.net i abans de demanar el vot per als socialistes se la tallen a rodanxes us ho dic de debò. No entenc aquesta mania de voler donar mala imatge a EC. EC és a hores d'ara l'únic partit que defensa la puresa independentista d'això no se'n ha de tenir cap dubte. Estaria bé fer de tant en tant un fòrum dedicat a EC i a les coses que sí que demana de debò. M'estranya el misatge...
Emocions: surprise, disgust, anger